[{"text_idx": "#000001", "text": "Barakaldoko Bide Onera plazan egiten ari diren lan batzuetan langileak oso egoera arriskutsuan lanean ari direla salatu dugu Osalan eta Lan Ikuskaritzan. Gaur agerraldi bat egin dugu gure salaketaren berri emateko, eta, ondoren, elkarretaratze bat egin dugu. Gaur, komunikabideak deitu ditugu, Bide Inera plaza ondoko eraikuntza lanetan gertatzen ari dena publikoki salatzeko."}, {"text_idx": "#000003", "text": "Bideoan ikus daiteke zulakaria, eraispen lanak egiten ari denean, (zorua erdi suntsituta delarik) beste langile bat, justu azpian dagoen bitartean. Benetan, egoera ikaragarria!"}, {"text_idx": "#000004", "text": "Esku artean dugu lan segurtasunaren ezaren ageriko froga. Eta zentzu honetan, bideoa Lan ikuskaritzaren eta Osalanen eskuetan jarri dugu."}, {"text_idx": "#000005", "text": "Ikusitakoa erokeria da, ezin dira horrelako lan baldintzak onartu, baina benetan aberrantea dena da hau gertatzea, egunez, Barakaldo erdian, epaitegien aurrean, denen bistara, eta ezer ez da gertatzen. Gure bizitzek ez dute inongo baliorik."}, {"text_idx": "#000006", "text": "Egoera honen lekukoak izanda, berriz ere galdetzen diogu gure buruari ea lan istripuak kasualitate diren; edo, gaur salatzen ditugun lan baldintzek pairatzen ari garen sarraskia eragiten duten."}, {"text_idx": "#000007", "text": "Gaur, obra honen arduradunak diren enpresak horrela aritzen dira, oso ondo dakitelako ez dutela ondorio larririk izango. Gure osasuna eta segurtasuna bermatu beharrean, gero eta mozkin handiagoak bilatzen dituzte. Ez dute euro bat ere ez inbertitzen gure lan postuetatik bizirik bueltatuko garela bermatzeko."}, {"text_idx": "#000008", "text": "-Agintariei, horrelako enpresekin zorrotz jardutea, gure osasuna eskubide bat izan dadin. Gaur egun, zoritxarrez, ez da horrela."}, {"text_idx": "#000009", "text": "-Administrazio publikoei, horrelako jokabide kriminalekin bukatzea."}, {"text_idx": "#000010", "text": "Lan egitea eta bizirik etxera bueltatzea gure eskubidea da."}, {"text_idx": "#000011", "text": "Lan istripuen eta lan gaixotasunen odolusteak ez duela etenik salatu dugu Nafarroako Gobernuaren eta Jaurlaritzaren aurrean"}, {"text_idx": "#000012", "text": "Lan istripuen inguruko estatistika ofizialek errealitatearen alderdi bakarra erakusten dute"}, {"text_idx": "#000013", "text": "Erakundeen, patronalaren eta CCOOren eta UGTren lehentasuna prebentzioari esleituko omen zaion dirua beraien artean banatzea da"}, {"text_idx": "#000014", "text": "EAEko Hezkuntza Saila ez da gai bere prebentzio zerbitzuak OSALANi aurkeztu dion auditoritza justifikatzeko"}, {"text_idx": "#000015", "text": "Osalanek prebentzio ordezkarien prestakuntza eten du"}, {"text_idx": "#000016", "text": "Berretsi dugu lehen indarra garela EAEko hezkuntza publikoan #ZurekinBagara"}]